Autostrada Comarnic Braşov a consumat deja zeci de milioane de lei de la buget, deşi nu există nimic pe teren, în urma eşecurilor repetate ale Guvernului de a o construi în sistem de concesiune.

În mod ciudat, desi nu s-a mişcat niciodată nimic pe acest traseu, au fost cheltuiţi deja bani pentru exproprieri de terenuri, scrie Economica.net.

Deşi nu s-a făcut nimic, statul a cheltuit totuşi circa 32 de milioane de lei pentru acest proiect, potrivit informaţiilor trimise de Compania de Autostrăzi şi Drumuri Naţionale (CNADNR): consultanța pentru concesiune - 13,23 milioane lei, exproprierile de terenuri - 13 milioane de lei, servicii juridice în procedura de expropriere - 5,78 milioane de lei.

CNADNR precizează că aceste sume au fost decontate la data de 31 decembrie 2015. În total 32 de milioane de lei pentru un proiect mort.